«БТА-Ипотека» БҰҚАРАНЫ БАСЫНА БЕРЕ МЕ?
"«БТА-Ипотека» БҰҚАРАНЫ БАСЫНА БЕРЕ МЕ?" | "https://abai.kz/post/50032"
TITLE: «БТА-Ипотека» БҰҚАРАНЫ БАСЫНА БЕРЕ МЕ?
URL: https://abai.kz/post/50032
META: "«БТА-Ипотека» БҰҚАРАНЫ БАСЫНА БЕРЕ МЕ?" | "https://abai.kz/post/50032"
DATE: 26.02.2015
AUTHOR(s): Администратор
TOTAL WORDS: 171
TEXT: «БТА-Ипотека» АҚ деген ипотекалық ұйым болып, жұртты ипотекаға қарық қылғанынан көбіміз хабардармыз. Оның ипотека беру шарты азаматтарымызды алқымынан алып, өсімі берген сомадан еселеп асып жатқанын да білеміз. Ақырында, «көп асқанға бір тосқан» болып Қаржылық бақылау агенттігі осы компанияның банктық іс-әрекет жасау жөніндегі лицензиясын заңнамаларды бұзғаны үшін 2010 жылдың 26 наурызына дейін тоқтатып тастаған. Осыған «ренжіген» болуы керек, компания лицензиясын өз еркімен қайтарып беріп, банктық іс-әрекет жасауды тоқтатқан. Демек, осы лицензиясын берген сәттен бастап компания «Банк және банктық іс-әрекет туралы» заңға сәйкес түсім алуға қақы жоқ. Енді оның жұртқа ипотека берген іс-әрекеті Ұлттық банктың номаларымен емес, Азаматтық Кодекстің тармақтарымен үйлестіріледі. Ал бұл Кодексте қарызға алған ақшаның қайтарылу және уақытында қайтармағанда төленетін тұрақсыздық айыбы, сондай-ақ басқа біреудің қаражатын заңсыз қолданудың жауапкершілігі анық жазылған. Алайда компания өзінен қарыз алушылардан өсімді бұрынғыша өкіртіп алуын қояр емес. Мәжілістің соңғы отырысында депутат Айқын Қоңыров осы мәселелерді айта келіп, Бас прокурор А.Дауылбаевтың атына депутаттық сауал жолдап, азаматтардың құқын қорғау үшін прокурорлық қадағалау шарасын жасауды сұрады. Ендігі сөзді прокуратура органдары айтатын шығар деген үміттеміз. Серік ЕЛЕУ, сарапшы. Abai. Kz
